**ข้อเสนอโครงการ**

**๑. ชื่อโครงการ**

โครงการพัฒนาปัญญาประดิษฐ์ ช่วยพิจารณาการเปิดเผยข้อมูลส่วนบุคคลของสำนักงานปลัดกระทรวงทรัพยากรธรรมชาติและสิ่งแวดล้อม

**๒. หลักการและเหตุผล**

ยุทธศาสตร์ชาติกำหนดให้ภาครัฐมีความทันสมัย มีขีดสมรรถนะสูง สามารถปฏิบัติงานอย่างมีประสิทธิภาพ โดยพัฒนาและปรับปรุงวิธีการปฏิบัติราชการให้ทันสมัย นำนวัตกรรม เทคโนโลยี ระบบการทำงานที่เป็นดิจิทัลมาใช้ในการตัดสินใจ โดยยึดประชาชนเป็นศูนย์กลาง ตอบสนองความต้องการ และให้บริการอย่างสะดวก รวดเร็ว โปร่งใส มีการนำเทคโนโลยีดิจิทัลมาประยุกต์ใช้ในการให้บริการสาธารณะ ซึ่งสำนักงานปลัดกระทรวงทรัพยากรธรรมชาติและสิ่งแวดล้อม ได้พัฒนาบริการดิจิทัลเพื่อยกระดับคุณภาพการให้บริการประชาชนตามยุทธศาสตร์ชาติ และผ่านการรับรองมาตรฐานศูนย์ราชการสะดวก (Government Easy Contact Center, GECC) ได้รับโล่รางวัลจากนายกรัฐมนตรี จำนวน 2 ครั้งติดต่อกัน มีระยะเวลาการรรบรองคุณภาพ 6 ปี (ตั้งแต่ปี พ.ศ. ๒๕๖๐ - ๒๕๖๖ และจะต้องเข้ารับการประเมินซ้ำในปี พ.ศ. ๒๕๖๗ โดยมีเป้าหมายเพื่อพัฒนาศูนย์ราชการสะดวก สป.ทส. สู่ความเป็นเลิศ

ในการนี้ กองกลาง จึงจัดทำโครงการพัฒนาปัญญาประดิษฐ์ ช่วยพิจารณาการเปิดเผยข้อมูลส่วนบุคคลของสำนักงานปลัดกระทรวงทรัพยากรธรรมชาติและสิ่งแวดล้อม (สป.ทส.) เพื่อให้เจ้าหน้าที่สามารถริเริ่มหรือพัฒนางานบริการที่เกิดจากประสบการณ์การให้บริการ และนำปัญหาการมาพัฒนาแก้ไขปัญหา และมีการคิดค้น แสวงหาวิธีการ หรือแนวทางใหม่ ๆ ทำให้เกิดการปรับปรุงและออกแบบการให้บริการสาธารณะ สามารถตอบสนองความต้องการของประชาชนได้อย่างมีคุณภาพ ตามหลักเกณฑ์การรับรองมาตรฐานศูนย์ราชการสะดวก ในกระบวนงานบริการข้อมูลข่าวสาร โดยนำเทคโนโลยีดิจิทัลมาประยุกต์ใช้ในการตัดสินใจให้บริการข้อมูลข่าวสารของ สป.ทส. กรณีมีผู้ยื่นคำร้องขอข้อมูลส่วนบุคคลที่อยู่ในความครอบครองหรือควบคุมดูแลของ สป.ทส. จะช่วยให้การบริการข้อมูลข่าวสารของ สป.ทส. เป็นไปอย่างสะดวก รวดเร็ว และถูกต้องตามเจตนารมณ์ของพระราชบัญญัติคุ้มครองข้อมูลข่าวบุคคล พ.ศ. 256๒ และพระราชบัญญัติข้อมูลข่าวสารของราชการ พ.ศ. 2540

**๓. วัตถุประสงค์**

เพื่อพัฒนาโปรแกรมคอมพิวเตอร์ เป็นปัญญาประดิษฐ์ (AI) ช่วยพิจารณาการเปิดเผยข้อมูลส่วนบุคคล  
ที่อยู่ในความครอบครองหรือควบคุมดูแลของ สป.ทส.

**๔. กลุ่มเป้าหมาย**

ภาคประชาชน/ภาคธุรกิจ ผู้ยื่นคำขอข้อมูลส่วนบุคคลที่อยู่ในความครอบครองหรือควบคุมดูแลของ สป.ทส.

5. รายละเอียด...

**๕. รายละเอียดโครงการ**

1. **เป้าหมาย**

* **เป้าหมายเชิงผลผลิต (Output)**

โปรแกรมคอมพิวเตอร์ (Personal Data Expert: PDX) ที่มีคุณสมบัติ ดังนี้

* + สามารถให้ความเห็น/คำแนะนำในการพิจารณาคำขอข้อมูลส่วนบุคคล
  + ใช้ข้อมูลนำเข้า (input) คือ ข้อเท็จจริงเกี่ยวกับข้อมูลข่าวสารตามคำขอ
  + ข้อมูลที่แสดงต่อผู้ใช้งาน (output) คือ ความเห็นของ AI เป็นข้อความ
  + ขั้นตอนการทำงานของ AI
    - สอบถามข้อเท็จจริงเบื้องต้น/เชิงลึก
    - รับทราบข้อเท็จจริง
    - ประมวลผลตามข้อกฎหมายและข้อเท็จจริงที่เชื่อมโยงเป็นระบบ
    - ให้ความเห็นตามข้อเท็จจริงและข้อกฎหมายที่เกี่ยวข้อง
  + Algorithm และ source code
    - ใช้ภาษา Python ในการเขียนโปรแกรม
* **เป้าหมายเชิงผลลัพธ์ (Outcome)** ประชาชนสามารถเข้าถึงและได้รับการคุ้มครองข้อมูล  
  ส่วนบุคคลที่อยู่ในความครอบครองหรือควบคุมดูแลของ สป.ทส. ตามพระราชบัญญัติคุ้มครองข้อมูลส่วนบุคคล พ.ศ. 256๒
* **ผลที่คาดว่าจะเกิด**
* สป.ทส. พิจารณามีคำสั่งปฏิเสธหรือเปิดเผยข้อมูลส่วนบุคคลอย่างถูกต้องตามพระราชบัญญัติคุ้มครองข้อมูลส่วนบุคคล พ.ศ. 256๒ และพระราชบัญญัติข้อมูลข่าวสารของราชการ   
  พ.ศ. 2540
* **ดัชนีวัดความสำเร็จ**
* **เชิงปริมาณ :** โปรแกรมคอมพิวเตอร์ (ปัญญาประดิษฐ์) จำนวน ๑ โปรแกรม
* **เชิงคุณภาพ :** ปัญญาประดิษฐ์ สามารถให้ความเห็นเกี่ยวกับการเปิดเผยข้อมูลส่วนบุคคล อย่างถูกต้องตามพระราชบัญญัติคุ้มครองข้อมูลส่วนบุคคล พ.ศ. 256๒ ในทุกกรณีที่มีคำขอ
* **กลุ่มเป้าหมาย/ผู้ที่ได้รับผลประโยชน์**
* ภาคประชาชน/ภาคธุรกิจ ผู้ยื่นคำขอข้อมูลส่วนบุคคลต่อ สป.ทส.
* คณะกรรมการข้อมูลข่าวสารของ สป.ทส.
* เจ้าของข้อมูลส่วนบุคคลที่อยู่ในความครอบครองหรือควบคุมดูแลของ สป.ทส.

**๖. ระยะเวลาและแผนการดำเนินโครงการ**

๓ เดือน (กรกฎาคม - กันยายน ๒๕๖๕)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **เดือน ปีงบประมาณ พ.ศ. 2565** | | | | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. วิเคราะห์สังเคราะห์ข้อมูล |  |  |  |  |  |  |  |  |  |  |  |  |
| 2. ออกแบบ/เขียนโปรแกรม |  |  |  |  |  |  |  |  |  |  |  |  |
| 3. ทดสอบและแก้ไข code |  |  |  |  |  |  |  |  |  |  |  |  |
| 4. ใช้งาน/ปรับปรุง/เผยแพร่ |  |  |  |  |  |  |  |  |  |  |  |  |

7. งบประมาณ...

**7. งบประมาณ**

* **งบประมาณ** - บาท

ใช้งบบุคลากร (เงินเดือนข้าราชการ) เนื่องจากส่วนข้อมูลข่าวสารและบริการร่วม โดยผู้เสนอโครงการเป็นผู้ออกแบบและเขียนโปรแกรมคอมพิวเตอร์ โดยประยุกต์ใช้ความรู้จากการฝึกอบรมหลักสูตรการออกแบบบริการภาครัฐ (Government Digital Service Design) ของสถาบันพัฒนาบุคลากรด้านดิจิทัลภาครัฐ สื่อการสอนของผู้เชี่ยวชาญสาขาวิชาวิทยาการคำนวณในต่างประเทศ จึงไม่จำเป็นต้องว่าจ้างที่ปรึกษา (โปรแกรมเมอร์) และสามารถใช้อุปกรณ์และระบบคอมพิวเตอร์ของสำนักงานที่มีอยู่ ให้เกิดประโยชน์อย่างคุ้มค่า

**8. ประโยชน์ที่คาดว่าจะได้รับ**

8.1 ประชาชนสามารถเข้าถึงและได้รับการคุ้มครองข้อมูลส่วนบุคคลที่อยู่ในความครอบครองหรือควบคุมดูแลของ สป.ทส. อย่างถูกต้อง ตามพระราชบัญญัติคุ้มครองข้อมูลส่วนบุคคล พ.ศ. 2560

8.2 กองกลาง ในฐานะฝ่ายเลขานุการคณะกรรมการข้อมูลข่าวสารของ สป.ทส. มีเครื่องมือดิจิทัลสำหรับใช้ในการเสนอความเห็นเพื่อประกอบการพิจารณาของคณะกรรมการข้อมูลข่าวสารของ สป.ทส. กรณี  
มีผู้ยื่นคำขอข้อมูลส่วนบุคคลต่อ สป.ทส. ตามพระราชบัญญัติข้อมูลข่าวสารของราชการ พ.ศ. 2540 และพระราชบัญญัติคุ้มครองข้อมูลส่วนบุคคล พ.ศ. 2560

8.3 สนับสนุนการยกระดับคุณภาพงานบริการของ สป.ทส. สู่ความเป็นเลิศ ตามมาตรฐานศูนย์ราชการสะดวก

|  |  |  |
| --- | --- | --- |
| (นายมนตรี เกียรติเผ่าพันธ์) ผู้อำนวยการส่วนข้อมูลข่าวสารและบริการร่วม ผู้เสนอโครงการ |  |  |
| (นายบัญญัติ ฉายอรุณ) ผู้อำนวยการกองกลาง ผู้อนุมัติโครงการ |  |  |